TALLINNA LOOMAAIA LOODUSKOOLI REEGLID 2026/2027
1.	Looduskooli õpilane hoiab looduskooli vara ja järgib üldtunnustatud käitumisnorme.

2.	Looduskooli liikmed on kohustatud järgima Tallinna Loomaaia üldisi külastuseeskirju, mistõttu on loomaaia territooriumil keelatud:
2.1	Loomade häirimine ja toitmine, v.a siis, kui toitmine on loomaaia poolt korraldatud.
2.2	Sõita jalgratta, tõukeratta, jooksuratta, tasakaaluliikuri, rula, rulluiskude ja teiste sarnaste liikumisvahenditega, olles pikem kui 115 cm.
2.3	Tuua kaasa koeri, kasse jt koduloomi.
2.4	Ületada kaitsebarjääre või ronida nende peale ja taha.
2.5	Jääda territooriumile pärast loomaaia sulgemist (v.a loomaaia poolt organiseeritud eriürituste ajal).
2.6	Siseneda külastamiseks mitte ettenähtud piirkondadesse ja ruumidesse, v.a erijuhtudel koos juhendajaga.

3.	Reeglid loomadega ümberkäimiseks:
3.1	Looduskooli liikmeid võib kaasata abitöödele kodu- ja lemmikloomade hooldamisel.
3.2	Töö loomadega või nende vahetus läheduses viibimine on lubatud vaid ringijuhi ja ulukihooldaja juuresolekul.
3.3	Ringitundides, mis toimuvad õppeklassiväliselt loomaaia tööruumides või loomade aedikus, tuleb hoida loomaga distantsi ja olla looma poole alati näoga.
3.4	Suhtlemine loomadega peab olema rahulik ja leebe – ei tohi unustada, et loomad võivad olla ettearvamatud.

4.	Aktiivne ringileping annab õiguse õppeaasta vältel (sh järgneval suvel) tasuta külastada Tallinna Loomaaeda, jäädes külastajatele ettenähtud piirkonda.